"Камандзе неабходны радыкальныя перамены, таму, абмеркаваўшы стан спраў сумесна з трэнерамі, мы прыйшлі да аднадушнай высновы, што спыненне супрацоўніцтва з цяперашнім трэнерскім штабам павінна надаць станоўчы імпульс нашай камандзе. Нам неабходна кардынальнае паляпшэнне практычна ўсіх кампанентаў гульні. У такія моманты рэзкія рашэнні апраўданы, толькі так мы можам нешта змяніць. Аб тым, хто заменіць Гордзі Дуаера і яго асістэнтаў, будзе хутка аб'яўлена. Новы трэнерскі штаб пачне работу ў бліжэйшы час, каб падрыхтаваць каманду да матчу супраць "Трактара", - сказаў генеральны дырэктар "Дынама-Мінск" Дзмітрый Баскаў.